Þingkosningar fara fram í Armeníu í dag. Nikol Pashinyan, forsætisráðherra boðaði til kosninganna í mars síðastliðnum í von um að leysa stjórnarkreppu sem ríkti í landinu frá undirritun vopnahléssamkomulags við Asera. Armenar og Aserar hafa deilt hatrammlega um yfirráð yfir héraðinu Nagorno-Karabakh. Forsætisráðherrann Pashinyan játar að hafa gert mistök í stríðinu en vonist þó til að fá endurnýjað umboð kjósenda. Helsti keppinautur Pashinyans er Robert Kocharyan fyrrverandi forseti Armeníu. Stjórnmálaskýrendur segja erfitt að spá fyrir um úrslit kosninganna enda sé áhugi kjósenda lítill en þó hafi kosningabaráttan verið illvíg.
Armenar ganga að kjörborðinu í dag. Forsætisráðherra landsins vonast til að endurnýja umboð sitt en viðurkennir að hafa gert mistök í stríði við Asera um yfirráð yfir Nagorno-Karabakh. 